stanford-oval/wikipedia huggingface dataset:
דיפירידאמול
היסטוריה

הדיפירידמול הושק בשנת 1959 על ידי חברת הפארמא הגרמנית בהרינגר אינגלהיים תחת השם המסחרי פרסנטין (persantine).מאוחר יותר יוצר דיפירימדול מושהה והוא ניתן בקומבינציה עם אספירין בתרופה Aggrenox.
Zjerm

"Zjerm" (בעברית: "אש") הוא סינגל שהוקלט על ידי הצמד האלבני שקודרה אלקטרוניק. הוא יצא לאור ב-10 בדצמבר 2024 באופן עצמאי. לאחר זכייתו בפסטיבלי אי קנגס ה-63 נבחר לייצג את אלבניה באירוויזיון 2025, שיתקיים בבזל שבשווייץ.
רקע

"Zjerm" נכתבה על ידי ביאטריצ'ה ג'רג'י, והופק על ידי קולה לאקה. ג'רג'י תיארה את השיר כ"עבודה אישית על החמלה האנושית" וכ"שיר אלבני עם נגיעה מודרנית".
המוטיב המרכזי של השיר הוא אש, המסמלת כוח, טיהור והתחדשות. האש מתוארת כאירוע חשוב בריקודים אלבנים, ומשמשת כקישור בין מסורת לשינוי.
השיר מעורר תחושות כאב, חוסן ותקווה, תוך הדגשת החשיבות בשלום הפנימי ובכמיהה לעולם חופשי מאלימות, סבל ונזק סביבתי. הוא קורא לריפוי רוחני וחברתי, ולהכרה בכבוד של כל אדם, כולל אלו שעשויים להיות נשכחים או מודרים.
תחרות הזמר של האירוויזיון > פסטיבלי אי קנגס ה-63

ב-30 בספטמבר 2024 אישר תאגיד השידור האלבני, Radio Televizioni Shqiptar‏ (RTSH), את השתתפות המדינה באירוויזיון 2025, ואת שימור שיטת הקדם המסורתית "פסטיבלי אי קנגס" לבחירת הנציג לתחרות. זו הייתה המהדורה ה-63 של אירועי הפסטיבל. היא כללה 30 משתתפים, שני חצאי גמר, ערב נוסטלגיה וגמר. חבר השופטים בחר את מחצית המתמודדים שהעפילו לשלב הגמר. זהות הזוכה נקבעה על ידי שילוב בין קולות השופטים, הצבעות הקהל הבין-לאומי (סט הצבעה שנקרא "קולות התפוצות") ומסרוני ה-SMS של אזרחי אלבניה וקוסובו.
ב-7 באוקטובר 2024 נחשף כי השיר "Zjerm" בביצוע שקודרה אלקטרוניק יתחרה בקדם הארצי. הוא העפיל לגמר מחצי הגמר הראשון של התחרות, שנערך ב-19 בדצמבר. בגמר זכה במרבית קולות השופטים והקהל, ועל כן נבחר לייצג את אלבניה באירוויזיון.
תחרות הזמר של האירוויזיון > באירוויזיון

על פי חוקי האירוויזיון נדרשות כל האומות, למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת), להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) עתיד לפצל את המדינות המתחרות לחמישה סלים שונים על בסיס דפוסי הצבעה דומים וקשרים גאופוליטיים משותפים, על מנת להפחית את הסיכוי לתיאום הצבעות על רקע זה. ב-28 בינואר 2025 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו.
הערות שוליים

1 2  Farren, Neil (30 בספטמבר 2024). "Albania: Eurovision 2025 Participation Confirmed". Eurovoix. נבדק ב-23 בדצמבר 2024. {{cite web}}:  (עזרה)
↑  Festivali i Këngës në RTSH ndez motorët, grupi “Shkodra Elektronike”: “Është një himn, lirikë mbi…” [Festivali i Këngës at RTSH fires up the engine, the group "Shkodra Elektronike": "It's an anthem, lyrics about..."] (Video) (באלבנית). Radio Televizioni Shqiptar. 2024-11-15. נבדק ב-2024-12-23 – via YouTube.
↑  Ilay Gaist. "Albania: Shkodra Elektronike to Perform "Zjerm" in Full Albanian Language at Eurovision!". Euromix. נבדק ב-9 בינואר 2025. {{cite web}}:  (עזרה).
↑  Granger, Anthony (10 בדצמבר 2024). "Albania: Festivali i Këngës 63 Winner to Eurovision & Diaspora Vote Introduced". Eurovoix. ארכיון מ-15 בדצמבר 2024. נבדק ב-15 בדצמבר 2024. {{cite web}}:  (עזרה)
↑  "Fest 63–Emrat e jurisë profesionale që do të përzgjedhin finalistët" (באלבנית). Radio Televizioni Shqiptar (RTSH). 19 בדצמבר 2024. ארכיון מ-19 בדצמבר 2024. נבדק ב-19 בדצמבר 2024. {{cite web}}:  (עזרה)
↑  Conte, Davide (2024-10-07). "🇦🇱 Albania: Festivali i Këngës 63 Artists Revealed". Eurovoix (באנגלית בריטית). נבדק ב-2024-10-07.
↑  Ljuština, Stevan (2024-12-23). "Evrovizija 2025 | Shkodra Elektronike putuje u Bazel" [Eurovision 2025 | Shkodra Electronics to travel to Basel]. Evrovizija.rs (בסרבית). נבדק ב-2024-12-23.
↑  "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}:  (עזרה)
↑  "How to watch the Semi-Final Draw for the Eurovision Song Contest 2025". Eurovision.tv (באנגלית). EBU. 2025-01-27. נבדק ב-2025-01-27.
↑  Farren, Neil (2025-01-28). "Eurovision 2025: Semi-Final Allocation Draw Held in Basel". Eurovoix (באנגלית בריטית). נבדק ב-2025-01-28.
נוזל חיתוך

כירסום חלק דק דופן מאלומיניום בעזרת נוזל חיתוך על בסיס מים שמותז על הכלי החותך.
נוזל חיתוך הוא סוג של נוזל קירור וחומר סיכה, שתוכנן במיוחד לתהליכי עיבוד מתכת, כמו עיבוד שבבי והטבעה. ישנם סוגים שונים של נוזלי חיתוך, הכוללים שמנים, תחליבי מים-שמן, משחות, ג'לים, אירוסולים (ערפילים), ואוויר או גזים אחרים. נוזל חיתוך מיוצר מתזקיקי נפט, שומנים מן החי, שמנים צמחיים, מים ואוויר, או מרכיבים סינתטיים גולמיים אחרים.
שמו יהיה תלוי בהקשר נוזל חיתוך, שמן חיתוך, נוזל קירור או חומר סיכה.
מרבית תהליכי העיבוד והמתכת יכולים להפיק תועלת משימוש בנוזל חיתוך, תלוי בסוג החומר המעובד. חריגים נפוצים לכך הם ברזל יצוק ופליז, שניתן לעבד ללא נוזל חיתוך ולמרות זאת מעדיפים לבצע את תהליך השיבוב בנוכחות נוזל אשר מונע את פיזור אבק החיתוך באוויר.
תכונות הנוזל > התכונות המבוקשות

שומר את החומר העובד על טמפרטורה יציבה (קריטי כשנדרשים דיוקים גבוהים .
למקסם את אורך חיי הקצה החותך על ידי שימון אזור החיתוך.
מניעת ריתוך בין השפה החותכת לחלק עלולים להיגרם מחיכוך וטמפרטורה שמירה בפני ריתוך מונעת בלאי לכלי ומשפרת את טיב השטח.
לדאוג לבטיחות העובדים המטפלים בנוזל על ידי מניעת רעילות, חיידקים, ופטריות בסביבת העבודה.
למנוע חלודה על חלקי המכונה וכלי החיתוך.
תכונות הנוזל > קירור

חיתוך מתכות מייצר חום בגלל חיכוך ואנרגיה שנוצרים בעת חיתוך ועיוות החומר. לאוויר בסביבת המכונה מוליכות תרמית נמוכה. קירור האוויר בסביבה מסייע לעיבודים קלים .
בעבודות ייצור עם עיבוד שבבי בעומס גדול ולאורך תקופות זמן ארוכות מייצר עומסי חום יותר חום ממה שקירור האוויר יכול להסיר. השימוש בנוזל קירור נוזלי על בסיס מים מסיר חום באופן משמעותי יותר במהירות, ויכול גם להאיץ את תהליך החיתוך ולהפחית את החיכוך ובלאי הכלים.
עם זאת, לא רק הכלי מתחמם אלא גם אזור החיתוך. טמפרטורה גבוהה בכלי החיתוך או בעובד עלולים לפגוע באיכותם. על ידי פגיעה מטלורגית במבנה וקושי החומר.
שרפת פני השטח עם נזקים לתופעות פני השטח.
לגרום לשינוי ממדי החלק עקב טמפרטורה גבוהה.
לגרום לתגובות כימיות לא רצויות כמו חמצון.
תכונות הנוזל > סִיכָה

מלבד הקירור, נוזלי חיתוך מסייעים גם הם לתהליך החיתוך על ידי שימון הממשק בין קצה החיתוך של הכלי לשבב. על ידי מניעת חיכוך בממשק זה, ניתן למנוע חלק מייצור החום. שימון זה גם מסייע במניעת ריתוך השבבים על הכלי, מה שיפריע לחיתוך שלאחר מכן.
הוספת תוספים מיוחדים לנוזלי הקירור להתמודדות בלחץ מפחיתים את שחיקת כלי החיתוך.
שיטות השימוש בנוזלי הקירור

קיימות שיטות רבות לשימוש בנוזלי הקירור.
התזה, ריסוס, טפטוף, ערפול, הברשה.
השיטה המקובלת ביותר עבור יישומים רבים במכונות לעיבוד שבבי, היא שימוש במערכת קירור:
במכונה בנוי מכל הכולל את כל כמות נוזל החיתוך.
במכונה מערכת שאיבה השואבת ומספקת את הנוזל בלחץ לאזור העבודה.
אזור החיתוך סגור בתא מיוחד ומונע את פיזור הנוזל והעשן מחוץ לאזור העבודה.
במערכת נוזלי הקירור יש מסננים אשר יסננו לפי דרישות התהליך.
עם התקדמות טכנולוגית במכונות העיבוד השבבי, משתמשים בשיטות חדשות לקירור כמו גז או ערפל.
במכונות CNC משתמשים במערכת קירור קריוגנית המספקת את הנוזלים דרך ציר המכונה ודרך מערכת צנרת מיוחדת המעבירה את הנוזל בדפנות ובכלים במכונה.
הנוזל מועבר אל כרסומים ומקדחים שיש בהם קדחים לכל אורכם כדי לספק את הנוזל דרך ציר המכונה בלחץ ישירות לאזור החיתוך.
סוגי נוזלי החיתוך

ישנם שלושה סוגים של נוזלים: שמן מינרלי, נוזל חצי סינתטי ונוזל סינתטי.
נוזלי חיתוך חצי-סינתטיים וסינתטיים מייצגים ניסיונות לשלב את התכונות הטובות ביותר של שמן עם התכונות הטובות ביותר של מים על ידי יצירת אמולסיה-תחליב.
למים יכולת קירור ולתוספים, תכונות לעיכוב חלודה, יכולת יצירת תחליב עם מים בקשיות מים מגוונת. התאמה לעבודה עם סוגי מתכות שונות יכולת עבודה עם מתכות רבות, ומתן מענה לבעיות בטיחות ואיכות סביבה.
מים הם מוליך חום טוב אך יש למים חסרונות כנוזל חיתוך. מאחר שהם מתאדים בחום, אינם מספקים שימון ומעודדים קורוזיה במכונה. שילוב התוספים נחוץ ליצירת נוזל חיתוך אופטימלי.
סוגי נוזלי החיתוך > שמן מינרלי

שמנים מינרליים מבוססי נפט היו ביישומי חיתוך בסוף המאה ה־19. אלה משתנים בין שמני החיתוך הכהים והעשירים בגופרית המשמשים בתעשייה הכבדה, לשמנים בהירים וצלולים המשמשים בעיבוד קל יותר.
סוגי נוזלי החיתוך > נוזל קירור חצי סינתטי

נוזל קירור חצי סינתטי, הנקרא גם "שמן מסיס", הם תחליב או מיקרו אמולסיה של מים עם שמן מינרלי. שמושים אלה החלו בשנות השלושים.
במכונות CNC טיפוסיות משתמשים בדרך כלל בנוזל קירור מתחלב המורכב מכ־5% שמן וכ־95% מים
סוגי נוזלי החיתוך > נוזלי קירור סינתטיים

נוזלים סינתטיים בדרך כלל הם על בסיס מים. מכילים בעיקר כימיקלים ואין בהם שמנים.
חומרים נוספים בתהליכי הייצור

נפט ואלכוהול נותנים לרוב תוצאות טובות בעבודה על אלומיניום.
שמן WD-40 עובד טוב על מתכות שונות בעיבוד ידני.
שמן הידראולי המשמש להנעת צירי המכונה פועל גם כשמן חיתוך.
נוזל דיאלקטרי משמש במכונות EDM. הנוזל הדיאלקטרי אינו מוליך ונוסף על פעילותו ביצירת התפרקות הניצוץ הוא גם לייצוב הטמפרטורה באזור העבודה.
שמן מינרלי משמש כחומר סיכה. הוא משמש בתעשיות לעיבוד מתכות כנוזל חיתוך לאלומיניום. לעיבוד שבבי קשה וקידוח אלומיניום הוא עדיף על נפט ונוזלי חיתוך שונים על בסיס מים.
חומרים נוספים בתהליכי הייצור > משחות או ג'לים

נוזל חיתוך יכול להיות גם בצורה של משחה או ג'ל בעיקר בעת ביצוע פעולות ידניות כמו קידוח ותיברוז. בעת ניסור מתכת עם bandsaw, מקובל למרוח על הסרט משחה המגיעה בצורת מוט קשיח.
חומרים נוספים בתהליכי הייצור > תרסיסים (ערפילים)

נוזלי חיתוך מסוימים משמשים בצורת תרסיס (ערפל) אוויר עם טיפות נוזלים זעירות המפוזרות בחלל תא המכונה. הבעיה העיקרית בשיטה זו היא בטיחות העובדים. שנאלצים לנשום את האוויר הנגוע בערפל, שיטה חדישה מאפשרת לספק את התרסיס ישירות דרך צינוריות בלחץ לאזור החיתוך.
חומרים נוספים בתהליכי הייצור > נוזל קירור CO 2

פחמן דו-חמצני משמש גם כאמצעי קירור. בהורדת טמפרטורת הגז מקבלים אותו בצורת טיפות אותן מכוונים לאזור החיתוך. לקירור העובד וכלי החיתוך
חומרים נוספים בתהליכי הייצור > אוויר או גזים אחרים

אוויר
שימוש באוויר לקירור בעת עיבוד שבבי. האוויר הדחוס, מועבר דרך צינורות וזרנוקים ממדחס אוויר ומשוחרר מזרבובית המכוונת לכלי, הוא משמש לקירור. וזרם האוויר מפזר גם את השבבים, לפעמים מוסיפים נוזלים לזרם האוויר ליצירת ערפל.
חומרים נוספים בתהליכי הייצור > חנקן נוזלי

חנקן נוזלי, המסופק בבקבוקי פלדה בלחץ, משמש כנוזל קירור. סוג חדש זה של קירור חנקן עדיין נמצא תחת פטנט. חיי הכלי הוגדלו בפקטור של 10 בכירסום מתכות קשות כמו טיטניום ואינקונל.
לחלופין, שימוש בזרימת אוויר בשילוב עם חומר אידוי מהיר (למשל אלכוהול, מים וכו') יכול לשמש נוזל קירור יעיל בעת טיפול בחלקי עובד שלא ניתן לקרר בשיטות חלופיות.
היסטוריה וניסיון קודם

בעיבוד שבבי של המאה ה-19,השתמשו במים רגילים. זה היה יעיל כדי לשמור על כלי החיתוך קריר, ללא קשר לשאלה אם הוא סיפק שימון כלשהו בממשק שבב החיתוך. מהירויות החיתוך היו נמוכות מאחר שהכלים היו מיוצרים מפלדה קשה, פלדת הכלים HSS טרם פותחה.
שומנים מן החי כמו שומן טלה או שומן לוויתן היו פופולריים מאוד בעבר. כיום חל איסור על שימוש בחומרים של בעלי חיים מוגנים.
מאמצע המאה העשרים ועד שנות התשעים שימש טריכלורותאן כתוסף כדי להפוך כמה נוזלי חיתוך ליעילים יותר. אולם כיום חל איסור על שימוש בחומרים אלה עקב פגיעתו בשכבת האוזון ופגיעה במערכת העצבים המרכזית של העובד.
בעיות בטיחות

לנוזלי חיתוך כמה מנגנונים העלולים לגרום מחלה או פציעה אצל עובדים. חשיפה תעסוקתית קשורה לעלייה במחלות לב וכלי דם. מנגנונים אלה מבוססים על המגע החיצוני של הנוזל עם העור או על ידי חדירה למערכת הנשימה.
המנגנונים גורמים לגירוי או לרעילות כימית:
הנוזל עצמו
חלקיקי המתכת הנישאים בנוזל
אוכלוסיות החיידקים או הפטרייה אשר נוטות באופן טבעי לגדול בנוזל לאורך זמן
התוספים נגד בקטריות שנוספים לנוזל החיתוך
תוספים מעכבי הקורוזיה שנוספים להגנה על המכונה והכלי
הרעילות או יכולת הגירוי בדרך כלל איננה גבוהה, אך לעיתים היא מספיקה כדי לגרום לבעיות בעור או ברקמות, בדרכי הנשימה או בדרכי העיכול (למשל, הפה, הגרון, הושט, קנה הנשימה או הריאות).
אמצעי הבטיחות
נוזלי חיתוך בטוחים יותר מספקים עמידות ומאפשרים הפרדת סינון משופרת ומשפרים את בטיחות העובדים על ידי שימוש באמצעים הבאים:
אוורור החדר לאוויר צח, ומגינים במכונה למניעת התזה של הנוזל על העובד
ציוד מגן אישי כמו משקפי בטיחות, מסכות וכפפות. מקטינים את הסכנות הקשורות לנוזלי חיתוך.
חיידקים ובקטריות
בנוזלי חיתוך מבוססי נפט. יש צמיחת חיידקים. חיידקים אלה ביחד עם חומרים מזהמים הצפים על פני הנוזל יוצרים שיכבה המונעת חמצן מהנוזל. במצב זה הנוזל מסריח ומחייב את החלפתו.
קיימים אמצעים המסירים את השיכבה הצפה על הנוזל ומאריכה את חייו. ככלל, שמירה על טמפרטורת נוזלים נמוכה ככל שניתן, תאט את צמיחת הבקטריות.
תחזוקת מכל מי הקירור

נוזלי חיתוך מתקלקלים לאורך זמן בגלל מזהמים שנכנסים למערכת השימון. סוג נפוץ של פגיעה בנוזל הוא היווצרות שמן לא רצוי שהתערבב בנוזל חיתוך. אשר מקורו כשמן שימון המחלחל ממסלולי המכונה ונשטף יחד עם נוזל החיתוך אל המכל שבמכונה. ניתן לראות אותו כשכבת שומן על פני נוזל הקירור או כטיפות שמן צפות.
סילוק שכבת השמן מאפשר לחמצן להגיע אל הנוזל ולמנוע היווצרות בקטריות.
בעת הצורך מרוקנים את המכל ושוטפים את המכל, מערכת הצנרת והמסננים עד לקבלת מים נקיים.
את הנוזל המפונה יש להעביר לאתר טיפול בפסולת רעילה לפי הנחיות המשרד לאיכות הסביבה.
איסוף ופינוי שבבים וטיפול בפינוי נוזלי הקירור זוכים כיום לפעולות איסוף הפרדה ומיחזור.
מדידת ריכוז הנוזל
הטכניקה הרשמית למדידת ריכוז השמן היא רפרקטומטר כף יד והוא התקן תעשייתי המשמש לקביעת יחס התערובת של נוזלי קירור המסיסים במים.
טכניקות אחרות המשמשות למדידת ריכוז השמן בנוזלי חיתוך, הן מדד צמיגות הנוזל, או צפיפות. ציוד בדיקה אחר משמש לקביעת תכונות כגון חומציות ומוליכות.
הערות שוליים

↑  Frederick James Camm (1949). Newnes Engineer's Reference Book. George Newnes. p. 594.
↑  OSHA (1999). Metalworking Fluids: Safety and Health Best Practices Manual. Salt Lake City: U.S. Department of Labor, Occupational Safety and Health Administration.
↑  "General Soluble Cutting Oil – Water Soluble Cutting Oil – Midlands Lubricants Ltd".
↑  "Neat's-foot oil | lubricant". Encyclopedia Britannica (באנגלית). נבדק ב-2019-01-26.
↑  Zelinski, Peter (2006-08-28), "Toward more seamless MQL", Modern Machine Shop
↑  Korn, Derek (2010-09-24), "The many ways Ford benefits from MQL", Modern Machine Shop
↑  "CO2 Cooling System reduces friction", Modern Machine Shop Online, 2011-09-26
↑  Zelinski, Peter (2011-01-28), "The 400° difference", Modern Machine Shop, 83 (10)
↑  Hartness 1915,  pp. 153–155.
↑  NIOSH (2007). Health hazard evaluation and technical assistance report: HETA 005-0227-3049, Diamond Chain Company, Indianapolis, Indiana.
↑  "Occupational health and safety – chemical exposure". www.sbu.se (באנגלית). Swedish Agency for Health Technology Assessment and Assessment of Social Services (SBU). אורכב מ-המקור ב-2017-06-06. נבדק ב-2017-06-07.
1 2  NIOSH (1998). Criteria for a recommended standard: occupational exposure to metalworking fluids. Cincinnati, OH: U.S. Department of Health and Human Services, Centers for Disease Control and Prevention, National Institute for Occupational Safety and Health. DHHS (NIOSH) Pub. No. 98-102.
↑  "Tramp Oil Skimmers | Belt, Disc Oil Skimmers | SKIM IT". Oil Skimmers (באנגלית אמריקאית). נבדק ב-2018-10-17.
↑  Smid 2010.
↑  Willcutt_2015-06-18, Russ (2015-06-18), "When the chips are down", Modern Machine Shop.
↑  Fukuta, Mitsuhiro; Yanagisawa, Tadashi; Miyamura, Satoshi; Ogi, Yasuhiro (2004). "Concentration measurement of refrigerant/refrigeration oil mixture by refractive index". International Journal of Refrigeration. 27 (4): 346–352. doi:10.1016/j.ijrefrig.2003.12.007.
| --- | --- |
בקרת זהויות :  NKC: ph856489 
מכונת השחזה לגלגלי שיניים- שימוש בנוזל קירור חצי סינתטי
שימוש עם נוזל קירור במשחזת
בעל קרי

| --- | --- |
 מקרא:  ויקרא, ט"ו, ט"ז–י"ח
 משנה:  מסכת זבים
 משנה תורה:  ספר טהרה, הלכות שאר אבות הטומאות, פרק ה'
 ספרי מניין המצוות:  ספר המצוות, עשה ק"ה ספר החינוך, מצווה ק"פ
 
בהלכה, בעל קרי הוא גבר שיוצא מגופו נוזל זרע ("שכבת זרע"), בין אם היה זה תוך כדי קיום יחסי אישות, בקרי לילה או באוננות. על פי ההלכה בעל קרי נחשב טמא עד שיטבול במקווה.
הלכות הטומאה

הזרע עצמו הוא אב הטומאה, המטמא אדם או בגדים וכלים שנגע בהם בטומאת ראשון לטומאה, כמו גם את האיש שממנו יצא הזרע. אדם וכלים הטמאים בטומאת ראשון לטומאה אינם מטמאים אדם או כלים במגעם, אלא רק מזון ושתייה. בגלל הטומאה של הזרע עצמו, אישה שקיימה יחסי אישות גם כן נטמאת. כאשר זרעו של בעלה עדיין עשוי לצאת ממנה – היא טמאה (לדעת רוב הפוסקים – עד שלושה ימים לאחר המגע המיני ביניהם).
לדעת רוב הראשונים, טומאת בעל קרי היא אחת ממיני הטומאות היוצאות מגוף האדם שבהן החמירה התורה ואסרה כניסה להר הבית כולו. כמו כן, טומאות אלו אינן מותרות אפילו כאשר טומאה הותרה בציבור.
פרטי הטומאה

ישנו תנאי בטומאת קרי שדווקא אם השכבת זרע הייתה ראויה להזריע אבל אם אינה ראויה להזריע כגון שאינה יורה כחץ, אינה מטמאה. לגבי סיבת הטומאה ישנן שתי שיטות בגמרא האם סיבת הטומאה של בעל קרי היא משום שנוגע בזרע, או משום שיוצאת מגופו, אף אם סיבת הטומאה היא משום נוגע, הרי הוא חמור יותר מנוגע רגיל משום שהטומאה יוצאת מגופו.
טבילת עזרא

בתקופת בית שני קבע עזרא הסופר הגבלה מיוחדת על בעל קרי, שבמהותה איננה קשורה להלכות טומאה וטהרה, והיא שלא ילמד תורה ולא יתפלל עד שיטבול במקווה. על תקנתו התקיימה מחלוקת האם היא רק באופן שאדם שימש מיטתו הוא צריך לטבול לדעת רבי יהושע בן לוי או שגם כשאדם ראה בחלום כי ניאות מאישה לרב הונא או אף דבר אחר לדעת רבי יונה ורבי יוסי האם תחול התקנה או לא אפשרות אחרת למי שמתקשה לטבול במקווה היא לשפוך על עצמו מים בכמות של תשעה קבין, דבר שאמנם אינו מטהר אותו, אבל מתיר לו ללמוד או להתפלל. הדבר נועד ליצור אווירה של כובד ראש בשעת הלימוד והתפילה. דין זה בטל זמן מה לאחר חורבן בית המקדש, כי הציבור לא עמד בו, ויש שהסבירו את ההיתר מלטבול משום ההסבר שמופיע בתלמוד לכך שדברי תורה אינם מקבלים טומאה משום שהם נמשלו לאש ואש איננה מקבלת טומאה. נמצא (רק) חולק אחד בפוסקים הסובר שיש להמשיך לקיים את תקנת עזרא ודבריו לא נפסקו להלכה. בכל זאת, יש הנוהגים בימינו לקיים תקנה זו. בחוגי החסידות, טובלים בכל יום לפני תפילת שחרית.
ראו גם

טומאת ביאה
טומאת זב
טומאות היוצאות מגוף האדם
לקריאה נוספת

הערך "בעל קרי", באתר ויקישיבה
בעל קרי, ב"אנציקלופדיה יהודית" באתר "דעת"
הערות שוליים

↑  משנה, מסכת זבים, פרק ה', משנה י"א. משנה תורה לרמב"ם, ספר טהרה, הלכות שאר אבות הטומאות, פרק ה', הלכה א'.
↑  ספר ויקרא, פרק ט"ו, פסוק י"ח.
↑  משנה, מסכת שבת, פרק ט', משנה ג'.
↑  משנה, מסכת כלים, פרק א', משנה ח'. תלמוד בבלי, מסכת פסחים, דף ס"ז, עמוד א'.
↑  משנה, מסכת ברכות, פרק ג',  משניות ד'–ה'. לדעת הרמב"ם התקנה המקורית הייתה ללימוד תורה בלבד, ובית דין אחר הוסיף תקנה לטבול לפני תפילה. ראו משנה תורה לרמב"ם, ספר אהבה, הלכות תפילה וברכת כהנים, פרק ד', הלכה ד'. לעומת זאת הרא"ש (בבא קמא סוף פרק ז') העלה אפשרות לפיה תקנת עזרא הייתה טבילה לתפילה ולא ללימוד תורה.
↑  תלמוד בבלי, מסכת ברכות, דף כ"ב, עמוד א', והם 10.8 ליטר ולדעת החזון איש 21.51 ליטר
↑  משנה, מסכת מקואות, פרק ג', משנה ד'
↑  תלמוד בבלי, מסכת ברכות, דף כ"ב, עמוד א'
↑  תלמוד בבלי, מסכת ברכות, דף כ"ב, עמוד א', ומשנה תורה לרמב"ם, ספר אהבה, הלכות קריאת שמע, פרק ד', הלכה ח'.
↑  תלמוד בבלי, מסכת ברכות, דף כ"ב, עמוד א'
↑  שו"ת מן השמים, שאלה ה'.
| טומאה וטהרה ביהדות |
| --- | --- | --- |
| דרגות טומאה | אבי אבות הטומאה • אב הטומאה • ולד הטומאה (ראשון • שני • שלישי ורביעי) |  |
| דרגות קבלת טומאה | חולין • מעשר שני • תרומה • קודש • חטאת |  |
| קבלת טומאה | אוהל • מגע • משא • היסט • מדרס • ביאה • בועל נידה • ביאה לבית • מדף • בליעה • עיסוק |  |
| מטמאים מן התורה | מת • נבלת חיה ובהמה • נבלת עוף טהור • נבלת השרץ • בעל קרי • פולטת שכבת זרע • מטמאי משכב ומושב - נידה, יולדת, זבה, זב • צרעת (אדם, בתים, בגדים) • שכבת זרע • חטאות המטמאות • מי חטאת |  |
| מטמאים מן דרבנן | ידיים • ארץ העמים • בית הפרס • כתבי הקודש • גויים • עבודה זרה • טבילה במים שאובים |  |
| נטמאים | אדם • כלים (כלי מתכות, כלי עץ, כלי חרס, בגדים, כלי עור, שק, וכלי עצם) • אוכלים •  משקין |  |
| אחרים | טומאת מקדש וקדשיו  • האיסור לכהן להיטמא למת • הכשר לקבל טומאה • טומאה רצוצה • טומאה הותרה בציבור |  |
| טהרה | טבילה • פרה אדומה • מקווה • חציצה • טבול יום • מחוסר כיפורים • טהרת מצורע • טבילת עזרא |  |
| סדר טהרות | כלים • אהלות • נגעים • פרה • טהרות • מקוואות • נידה • מכשירין • זבים • טבול יום • ידיים • עוקצים |  |
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
אייל עופר

| --- | --- |

אייל עופר
 לידה:  1950 (בן 75 בערך) חיפה, ישראל 
 מדינה:  ישראל 
 מקום מגורים:  מונטה קרלו
 השכלה:  UWC Atlantic College 
 מקצוע:  איש עסקים
 מספר צאצאים:  4 
 
אייל מרדכי עופר (נולד ב-2 ביוני 1950) הוא מיליארדר, איש עסקים, יזם בינלאומי ופילנתרופ ישראלי, שבסיסו במונקו. הוא המייסד וראש של החברות; "קבוצת אייל עופר", "עופר גלובל", "זודיאק מריטיים", "גלובל הולדינגס" ונשיא קרן הפילנתרופיה "קרן אייל ומרילין עופר". אייל עופר נחשב לאחד מהאנשים העשירים ביותר במדינת ישראל ולאחד מהאנשים העשירים בעולם. ביוני 2022 דירג אותו העיתון הכלכלי "TheMarker" במקום השני ברשימת עשירי ישראל אחרי מרים אדלסון. בספטמבר 2024, הונו האישי של אייל עופר נאמד על ידי פורבס בכ-26 מיליארד דולר..
ביוגרפיה > ראשית חייו

אייל עופר נולד בחיפה בשנת 1950 לאביבה וסמי עופר. אביו היה איל ספנות ומעשירי ישראל. יש לו אח אחד, צעיר ממנו, עידן עופר. כנער עבד כמלח על אחת מהספינות של אביו. בתיכון למד בקולג' בינלאומי בווילס, השייך לרשת ה-United World Colleges. לקראת הגיוס שב לישראל. בצה"ל שירת כקצין מודיעין בחיל האוויר. עם סיום שירותו הצבאי, למד לקראת תואר ראשון במשפט ימי באוניברסיטת לונדון שבממלכה המאוחדת. אחר כך הצטרף לעסקי הספנות של אביו בלונדון.
חיים אישיים

בשנת 2002 החליטו האחים סמי ויולי עופר על חלוקת נכסיהם המשותפים כדי למנוע חיכוכים בעתיד בקרב בני הדור השני. סמי קיבל את השליטה הבלעדית על עסקי הספנות של האחים וקבוצת "החברה לישראל", והוא בתורו חילק את נכסיו בין שני ילדיו, כאשר אייל עופר קיבל את הבעלות על רוב עסקי הספנות הבינלאומיים, ואילו עידן עופר קיבל את הבעלות על "החברה לישראל". בשנת 2011 נפטר אביו והוא ירש החזקות בשווי של 6.2 מיליארד דולר.
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   |   |   |   |   |   |   |   |   |   |  יוסף הרשקוביץ  יוסף הרשקוביץ     |  יוסף הרשקוביץ  יוסף הרשקוביץ     |  יוסף הרשקוביץ  יוסף הרשקוביץ     |   |   |   |   |   |   |   |   |   |   |
|   |   |   |   |   |   |   |   |   |   |   |     |   |     |   |   |   |   |   |   |   |   |  |
|   |   |  דוד עופר  דוד עופר     |  דוד עופר  דוד עופר     |  דוד עופר  דוד עופר     |   |   |   |   |   |   |   |  סמי עופר  סמי עופר     |  סמי עופר  סמי עופר     |  סמי עופר  סמי עופר     |   |   |   |   |   |  יולי עופר  יולי עופר     |  יולי עופר  יולי עופר     |  יולי עופר  יולי עופר     |
|   |   |   |     |   |   |   |   |   |   |   |   |   |     |   |   |   |   |   |   |   |   |   |
|  יצחק (במבי) עופר  יצחק (במבי) עופר     |  יצחק (במבי) עופר  יצחק (במבי) עופר     |  יצחק (במבי) עופר  יצחק (במבי) עופר     |  |  שריה עופר  שריה עופר     |  שריה עופר  שריה עופר     |  שריה עופר  שריה עופר     |  |  עידן עופר  עידן עופר     |  עידן עופר  עידן עופר     |  עידן עופר  עידן עופר     |   |  בתיה עופר  בתיה עופר     |  בתיה עופר  בתיה עופר     |  בתיה עופר  בתיה עופר     |   |  אייל עופר  אייל עופר     |  אייל עופר  אייל עופר     |  אייל עופר  אייל עופר     |  |  ליאורה עופר  ליאורה עופר     |  ליאורה עופר  ליאורה עופר     |  ליאורה עופר  ליאורה עופר     |
עסקים > ספנות

אייל עופר הוא בן למשפחת עופר הפועלת בשוק הספנות בישראל מאז שנות ה-50 של המאה ה-20, באמצעות קבוצת האחים עופר, אז הקימו את החברות "נתיבי הים התיכון", "קווי הים התיכון". ב-2004 רכשו גם את הבעלות המלאה בחברת הספנות הלאומית של ישראל "צים", באמצעות "החברה לישראל" אותה רכשו ב-1999. אחת הספינות של אביו סמי עופר ושל שותפו מרדכי מנו נקראה "אייל" על שמו. החל משנת 1995 החל לכהן כדירקטור של רויאל קריביאן, חברת שייט התענוגות השנייה בגודלה בעולם, חברה בה שולטת משפחת פריצקר. החזקותיו בחברה הן בשיעור של כ-5%. כמו כן הוא שולט בחברת "זודיאק מריטיים", חברת ספנות בריטית שהקים אביו בשנת 1976, הוא שימש מנכ"ל החברה במשך שנים רבות, ומאז 2008 בנו הבכור דניאל עופר משמש כמנכ"ל. בנוסף הוא בעלים של עשרות מכליות נפט באמצעות חברת "Tanker Pacific" הסינגפורית. בשנת 2013 ביצעו אייל ואחיו עידן ארגון מחדש בעסקי הספנות הבינלאומיים שלהם, והפרידו את הבעלות המשותפות שהייתה להם במספר חברות. מאז עידן עופר מחזיק את עסקי הספנות שלו בעולם באמצעות חברה נפרדת בשם "קוואנטום פסיפיק". באותה שנה הוקמה חברת בת של "זודיאק מריטיים", בשם "זודיאק טנקרס", לניהול מכליות, שלמנכ"ל החברה מונה בן הזקונים של אייל עופר, דוד עופר.
באפריל 2024 השתלט כח קומנדו איראני על אוניית המכולות MSC ARIES שבבעלות חברת זודיאק ששטה תחת דגל פורטוגל.
עסקים > נדל"ן

במאי 1991 הוא מונה ליושב ראש חברת דירברוק, חברה בריטית פרטית שמקום מושבה לונדון, אחת מהחברות שבבעלות משפחתו.
בעקבות מיתון בעסקי הספנות בשנות ה-80 של המאה ה-20 החליטה משפחת עופר לגוון את השקעותיה ולהשקיע בנדל"ן אמריקאי. לצורך כך עבר לגור ביחד עם משפחתו בניו יורק והפך ליושב ראש ומנכ"ל חברת הנדל"ן "קרלייל MG". מאז שנת 1996 הוא אחד מיושבי הראש של "קרן מילר גלובל", קרן השקעות בנדל"ן. בשנים 2005–2008 היה שותף בפרויקט להקמת שני מגדלי מגורים ברחוב סנטרל פארק ווסט 15 בניו יורק (אנ'), בעלות של 1.3 מיליארד דולר. ב-2007 רכש ושיפץ בניין משרדים בגובה 39 קומות בשדרה הרביעית בניו יורק, בסכום של 525 מיליון דולר. בשנת 2011 רכש 9 בניינים במנהטן בסכום של 800 מיליון דולר. ב-2016 חברת "עופר גלובל הולדינגס" שבבעלותו רכשה בניין ברחוב ברודוויי 1250 בסכום של 565 מיליון דולר.